ፕሬዝዳንት ሣህለወርቅ ዘውዴ ከኩባ ተቀዳሚ ምክትል ፕሬዝደንት ሳልቫዶር ቫልዴስ ሜሳን ጋር ተወያዩ
የኢፌዴሪ ፕሬዝዳንት ሣህለወርቅ ዘውዴ የኩባን ተቀዳሚ ምክትል ፕሬዝዳንት ሳልቫዶር ቫልዴስ ሜሳን ተቀብለው አነጋገሩ፡፡በውይይታቸው ኩባ የኢትዮጵያ ልዩ ወዳጅ ናት ያሉት ፕሬዝዳንቷ፣ ግንኙነቱን የበለጠ ማዳበር በሚያስችሉ ተግባራት ላይ መስራት እንደሚገባም ገልጸዋል፡፡ ሁለቱ ሀገራት ተባብረው ሊሰሩ የሚችሉባቸው እድሎች ሰፊ መሆናቸውንም ጠቅሰዋል፡፡የኩባው ተቀዳሚ ምክትል ፕሬዝደንት ሳልቫዶር ቫልዴስ ሜሳን በበኩላቸው ሀገራቸው ከኢትዮጵያ ጋር ያላት ወዳጅነት በተጠናከረ መልኩ እንዲቀጥል ከፍተኛ ፍላጎት አላት ብለዋል፡፡ መረጃው የፕሬዝዳንት ጽህፈት ቤት ነው፡፡